Να προμηθευτούν ιατρικό υλικό, όπως μάσκες , γάντια και αναπνευστήρες επιχειρούν το τελευταίο διάστημα επιχειρήσεις και νοσοκομειακά ιδρύματα καθώς λόγω της έξαρσης του κοροναϊού η χώρα καταγράφει σημαντικές ελλείψεις.

Σύμφωνα με πληροφορίες ωστόσο όσοι προσπάθησαν να προμηθευτούν ιατρικό εξοπλισμό για να καλύψουν τις τεράστιες ανάγκες που υπάρχουν μέσω της Γερμανίας βρέθηκαν μπροστά σε μία δυσάρεστη έκπληξη.

Οι Κινέζοι προμηθευτές διαθέτουν επαρκείς ποσότητες όμως καθώς η πύλη εισόδου των εμπορευμάτων στην Ε.Ε. είναι κυρίως γερμανικά αεροδρόμια και μεταφορικές εταιρίες, το υλικό αυτό δεσμεύεται – σύμφωνα με καταγγελίες – ελλήνων αντιπροσώπων παρά – φαρμακευτικών προϊόντων από τις γερμανικές αρχές για να καλύψει τις εσωτερικές της ανάγκες.